**МЭРГЭЖЛИЙН БОЛОВСРОЛ, СУРГАЛТЫН ТУХАЙ ХУУЛИЙН ШИНЭЧИЛСЭН НАЙРУУЛЫН ТӨСӨЛ БОЛОН ДАГАЛДАХ ТӨСӨЛД ИРГЭНИЙ НИЙГМИЙН БАЙГУУЛЛАГААС ИРҮҮЛСЭН САНАЛЫН ТОВЧОО**

|  |  |  |  |
| --- | --- | --- | --- |
| **№** | **Байгууллага, иргэн** | **Ирүүлсэн санал** | **Тайлбар** |
| 1 | МСҮТ, коллежийн үйлдвэрчний эвлэлийн нэгдсэн хороо. 2021/01/06. №8 | 9 дүгээр зүйл. МБСҮМАЗТ-ийн чиг үүрэг. Энэ зүйлийн 9.3.-т Мэргэжлийн боловсролын онцлог, багшлах хүний нөөц, ур чадварын залгамж халааг харгалзан боодож үзэж "Мэргэжлийн чиглэлээр хөтөлбөр, төлөвлөгөө боловсруулах, үнэлгээний төлөвлөлт гаргах, тестийн сан бүрдүүлэх, мэргэшүүлэх чадамжийн сургалтууд зохион байгуулах, зөвлөн туслах гэх мэт ажлуудад тухай мэргэжлээрээ мэдлэг, ур чадвар, туршлагатай, зохих зэрэг дэвтэй, тус төвийн сертификаттай, ахмад мэргэжлийн багш нараас оролцуулан гэрээт болон бусад хэлбэрээр ажиллуулахыг зөвшөөрөх" гэж тодруулан зохицуулалт зааж өгөх. | Мэргэжлийн дадлага туршлагатай мөн ахлах багш нарыг ажиллуулах нь сургалтын байгууллагын дүрмээр нээлттэй зохицуулсан. |
| 16 дугаар зүйл. Мэргэжлийн боловсрол, сургалтын харилцаанд оролцогч талуудын эрх үүрэг. Энэ зүйлийн 16.5.-ийн "Багш, ажилтан нь дараах нийгмийн баталгаагаар хангагдана" гэсэн заалтын 16.5.6.-д эдгээр ажилдчын цалин хөлс, хөдөлмөрийн нөхцөл, ажлын байрны онцлог зэргийг нь харгалзан "Үйлчилгээний ажилчдад, тухайлбал үйлчлэгч, сантехникч, нягтлан, нярав нарт тасралтгүй ажилласан таван жилт тутамд нэг удаа гурван сарын үндсэн цалинтай тэнцэх хэмжээний мөнгөн тэтгэмжийг олгох" гэж оруулах. | Боловсролын туслах ажилтнууд буюу үйлчлэгч, сантехникч, нягтлан, нярав нарт 5 жилийн тэтгэмжид бүх ажилтнуудыг хамруулах боломжгүй. |
| 16 дугаар зүйл. Мэргэжлийн боловсрол, сургалтын харилцаанд оролцогч талуудын эрх үүрэг. Энэ зүйлийн 16.2. дээр "Мэргэжлийн боловсрол, сургалтын багшийг бэлтгэх, давтан сургах" талаар заалт оруулах зэрэг санал гаргаж байна. | Саналыг хүлээн авч хуульд шинээр тусгасан болно. |
| 2 | Монголын Барилгачдын Нэгдсэн Холбоо. 2021/01/06. 03/21 | Та бүхний санаачлан боловсруулсан "МБС-ын тухай" хуулийн шинэчлэлд оролцож саналаа тухай бүрд нь өгч байсан барилгын салбарын мэргэжлийн холбоо ТББ-ын хувьд тус хуулийн шинэчлэлийн эцсийн найруулгыг бүхэлд нь дэмжиж байгаагаа илэрхийлэхийн ялдамд УИХ-аар хэлэлцүүлэн батлуулах үед хуулийн үндсэн зорилго, агуулга, ялангуяа мэргэжлийн боловсролыг хэрэгжүүлэх үүрэг хүлээх МБС-ын агентлаг, ажил олгогчид, сургалтын байгууллагуудын хамтын ажиллагаа, харилцан ойлголцол, дэмжлэг зэргийн чиглэлээр хуулийн шинэчлэлд бүрэлдсэн нарийн уялдаа зохилдлогыг алдагдуулахгүй байх үүднээс доорх саналд УИХ-ын гишүүдийн анхаарлыг хандуулах ажлыг зохион байгуулахыг онцолж шаардлагатай гэж үзвэл УИХ-ын гишүүдээс тодорхой лобби бүлэг үүсгэж дэмжүүлэх санаачлагад хамтрахад бэлэн байгаагаа илэрхийлж амжилт хүсье. Үүнд: |  |
| 1. ЗГ-аас баталсан "150 мянган айлын орон сууц" үндэсний хөтөлбөрийг хэрэгжүүлэхэд шаардагдаж буй мэргэжилтэй ажиллагсдыг сургаж бэлтгэхэд холбогдох яамд, ажил олгогчид болон мэргэжлийн сургалтын байгууллагуудын хамтын ажиллагаа, гүйцэтгэх үүргүүдийг МБС-ын хуулийн шинэчлэлээр дэмжих; | Саналыг хүлээн авч хуулийн төслийн 35 дугаар зүйл “Төрийн захиргааны төв байгууллагын бүрэн эрх”-д 35.1, 35.2 заалтад шинээр тусгасан. |
| 2. Ур чадварт түшиглэсэн, иргэд оюутан сурагчид руу чиглэсэн чанартай сургалтын орчинг бүрдүүлсэн тогтолцоог баталгаажуулах; | Саналыг хүлээн авч 14 дүгээр зүйлд тусгасан. |
| 3. Төр хувийн хэвшлийн түншлэл дээр суурилсан удирдлага зохион байгуулалт бүхий бүтцийг нь хуульд нилээд тодорхой тусгасныг баталгаажуулах; | Саналыг хүлээн авч 33, 34 дүгээр зүйлд тусгасан. |
| 4. Мэргэжлийн боловсролын тогтолцоог шинэчлэн тууштай хэрэгжүүлэхэд санхүүжилтийн оновчтой тогтолцоог бүрдүүлэх зорилгоор салбаруудын ажил олгогч аж ахуйн нэгжүүдийн дэмжлэг хамтын ажиллагааг зохицуулсан заалтуудыг дэмжих. | Саналыг хүлээн авч 39дүгээр зүйлийн 39.6-д тусгасан. |
| 3 | Монголын авто замчдын холбоо. 2021/01/08. А-04 | 1. Мэргэжлийн боловсрол, сургалтыг төрөлжүүлж, хөдөлмөрийн зах зээлийн эрэлт, хэрэгцээнд бүрэн нийцүүлж дадлагын сургалтыг үр дүнтэй зохион байгуулах үүднээс мэргэжлийн онцлог, ажлын улиралтай нийцүүлэн хөтөлбөрийг боловсруулан сургалт, дадлагын хугацааг уян хатан байдлаар зохицуулах эрхийг сургалтын байгууллага, ажил олгогчдын саналыг тусган тогтоодог байхаар хуулийн 16 дугаар зүйлийн 16.1.2. дах заалтад тусгах; | Саналыг хүлээн авч 9 дүгээр зүйлийн 9.4 заалтад тусгасан. |
| 2. Хуулийн 19 дүгээр зүйлийн 19.1.3. дах заалтад дэмжлэг туслалцаа үзүүлэхээс гадна "Мэргэжлийн боловсрол, сургалтын байгууллагаар мэргэжилтэй ажилтнаа бэлтгэн, төгсөгчдийг ажлын байраар хангасан" гэж нэмж оруулах | ХЭДТХ-ийн зохицуулалтаар шийдвэрлэсэн заалт тусгагдсан тул энд тусгах шаардлагагүй |
| 3. Хуулийн 19 дүгээр дадлагын зүйлд заасны дагуу ААН байгууллагууд үйлдвэрлэлийн дадлагын ажлыг зохион байгуулж, мэргэжлийн ур чадвар олгох үүрэг бүхий дадлагажуулагч инженер-техникийн ажилтан ажиллуулахаар заасан байна. Гэтэл үйлдвэрлэлийн дадлагын дадлагажуулагч багшийг чадавхжуулах, урамшуулах нэг ч заалтыг хуульд тусгаагүй байгааг анхаарах шаардлагатай байна. Хэдийгээр ААН байгууллага нь ажил мэргэжил, ур чадвараараа шалгарсан хүмүүсийг дадлагын багшаараа ажиллуулдаг ч заах арга зүй, багшийн ёс зүйн талаар мэдлэг олгох сургалтад хамруулан дадлагажуулагч багшийг чадавхжуулах шаардлагатай байдаг. | Үйлдвэрлэлийн дадлагажуулагч ийн асуудлыг тусгай журмаар зохицуулж байгаа болно. |
| Иймд хуулийн 16 дугаар зүйл 16.4., 16.5. дах хэсэгт "үйлдвэрлэлийн дадлагажуулагч багш"-ийн талаар тусган мөн хуулийн 9.3.7.-д, 28.1.4. "Үйлдвэрлэлийн дадлагажуулагч багш" гэж тус тус оруулан чадавхжуулах сургалтад хамрагдах нөхцөл, санхүүжилтийг тодорхой болгох, | Багш биш тул тайлбар хүргүүлэх |
| Хуулийн 19 дүгээр зүйлд "Үйлдвэрлэлийн дадлагажуулагч багш"-ийн /хавсран гүйцэтгэх тохиолдолд/ нэмэлт цалин, урамшууллыг ААН байгууллага хариуцахаар оруулах саналтай байна. Энэ нь ур чадвартай, хариуцлагатай үйлдвэрлэлийн дадлагажуулагч мастер багш нарыг ААН дээр бий болгох хөшүүрэг болох байх. /Жич: Томоохон ААН-д орон тооны байж болно./ | Үйлдвэрлэлийн дадлагажуулагч ийн асуудлыг тусгай журмаар зохицуулж байгаа болно. |
| 4 | Монголын ажил олгогч эздийн нэгдсэн холбоо  2021.03.21 | * 1. Энэ хуулийн зорилт нь мэргэжлийн боловсрол, сургалтын агуулга, зорилго, бүтэц, түүний удирдлага, зохион байгуулалтыг тодорхойлж, суралцагчид мэргэжлийн боловсрол эзэмшүүлэх, мэргэжлийн чадамж олгох, дээшлүүлэх сургалтыг хөдөлмөрийн зах зээлийн эрэлт, ажил олгогчийн захиалга, нийгмийн түншлэлд тулгуурлан зохион байгуулах, сургалтын чанарыг үнэлэх, баталгаажуулах, гэрчилгээжүүлэх, энэ үйл ажиллагаанд оролцогчдын эрх, үүрэгтэй холбогдсон харилцааг зохицуулахад оршино. гэж тусгах | Саналыг хүлээн авч 1.1-д дахин томъёолсон  Сургалтын бүх бүрдэл хэсгийг хуулийн зорилтод тусгах шаардлагагүй ба мэргэжлийн боловсрол сургалтын зорилго 5.1-д тусгасан. |
| 2.1 Мэргэжлийн боловсрол, сургалтын тухай хууль тогтоомж нь Монгол Улсын Үндсэн хууль, Боловсролын тухай хууль, Дээд боловсролын тухай хууль, Бага, дунд боловсролын тухай хууль, Багшийн хөгжлийг дэмжих тухай хууль, Хөдөлмөрийн тухай хууль, Хөдөлмөр эрхлэлтийг дэмжих тухай хууль, Хөгжлийн бэрхшээлтэй хүний эрхийн тухай хууль, Хөдөлмөрийн аюулгүй байдал, эрүүл ахуйн тухай хууль, энэ хууль болон эдгээртэй нийцүүлэн гаргасан хууль тогтоомжийн бусад актаас бүрдэнэ. гэж найруулах | Эхний хувилбарт эдгээр хууль туссан ч ХЗДХЯ бүх хуулийг дурдах шаардлагагүй гэсэн саналыг үндэслэн хассан.  Манай салбартай холбоотой гол хуулиуд мөн саналыг хүлээн авч Хөдөлмөр эрхлэлтийг дэмжих тухай хуулийг нэмж шинэчлэсэн хуулийн төслийн 2.1-д тусгав. |
| 3.1. Энэ хуулиар мэргэжлийн боловсрол, сургалтын үйл ажиллагаатай холбоотой дараах харилцааг зохицуулна:  3.1.1. Мэргэжлийн боловсрол, сургалтын үйл ажиллагаанд Үндэсний зөвлөлийн оролцоо;  3.1.2. Мэргэжлийн боловсрол, сургалтын бодлого, төлөвлөлт, удирдлага, хэрэгжилтэд хяналт тавих эрх бүхий төрийн захиргааны төв байгууллагын оролцоо;  3.1.3. Мэргэжлийн боловсрол, сургалтын бодлого, үйл ажиллагааны хэрэгжилтын явц, зохицуулалт, чанарын үнэлгээ хийх, гэрчилгээжүүлэх эрх бүхий байгууллагын оролцоо;  3.1.4. Мэргэжлийн боловсрол, сургалтын үйл ажиллагаа эрхэлж буй хуулийн этгээд болон сургалтад хамрагдаж буй иргэд, суралцагч хоорондын болон чадамжид суури-ласан суралтыг хосолсон хэлбэрээр зохион байгуулах;  3.1.5.мэргэжлийн боловсрол, сургалтын байгууллагатай хамтран ажиллаж буй хуулийн этгээд, нийгмийн түншлэгч талууд, ажил олгогч нарын хоорондын;  3.1.6.хуульд заасан бусад харилцаа гэж засварлах | **ХЗДХЯ үйлчлэх хүрээ гэж байх, зохицуулах харилцааг ингэж тусгах нь явцуу болох бүлгүүдийн зохицуулалттай давхардах тул хүрээгээр томъёолох санал өгсөн. Үүнийг шинэчилсэн хуулийн төслийн 3.1-д тусгасан.** |
| 5.1. Мэргэжлийн боловсрол, сургалтын зорилго нь суралцагчийн авьяас, сонирхол, хөдөлмөр эрхлэх хэрэгцээнд тулгуурлан боловсролын үндсэн зарчим, олон улсын нийтлэг жишиг, хандлагад нийцүүлэн суралцагчид мэргэжлийн чадамж олгох, мэргэжлийн боловсрол эзэмшүүлэх, мэргэшлийг дээшлүүлэх, хөдөлмөрийн болон харилцааны соёл төлөвшүүлэхэд оршино. | **Саналыг хүлээн авч 5.1-д дахин томъёолсон**  **Шинэчлэсэн хуулийн төслийн 5.2-т мэргэжлийн боловсрол, сургалтын бодлого, үйл ажиллагааны зарчмыг шинээр тусгасан.** |
| **6**.1. Мэргэжлийн боловсрол, сургалтын тогтолцоо нь мэргэжлийн боловсрол, сургалтын үндэсний зөвлөл, мэргэжлийн боловсрол, сургалтын асуудал эрхэлсэн төрийн захиргааны төв байгууллага, мэргэжлийн боловсрол, сургалтын үнэлгээ, мэдээллийн төв, бүсийн арга зүйн төв, сургалтын байгууллагаас бүрдэнэ.  **61**.2. Мэргэжлийн боловсрол, сургалтын үндэсний зөвлөл (цаашид “Зөвлөл” гэх) нь мэргэжлийн боловсрол, сургалтын талаар төрөөс баримтлах бодлогыг хэрэгжүүлэх үйл ажиллагааг мэргэжлийн удирдлагаар хангах, зөвлөгөө өгөх чиглэлээр МБС-ын үйл ажил-лагаанд оролцох үүрэг бүхий төр, хувийн хэвшлийн оролцоог хангасан, тогтвортой ажиллах баталгааг бүрдүүлсэн орон тооны бус байгууллага мөн. Гэж найруулан тусгах | 24.6-д Үндэсний зөвлөлийн эрх үүрэгт бүрэн тусгасан гэж үзэж байна. |
| **61**.6. Зөвлөлийн бүрэлдэхүүн дэх хувийн хэвшлийн төлөөллийг ажил олгогч болон ажилтны эрх, хууль ёсны ашиг сонирхлыг төлөөлөн хамгаалах үндэсний байгууллага, мэргэжлийн холбоодын саналыг үндэслэн сонгож Засгийн газарт хүргүүлэн шийдвэрлүүлнэ. | Саналыг хүлээн авч 24.5-д тусгасан. |
| **61**.7. Мэргэжлийн боловсрол, сургалтын асуудал эрхэлсэн төрийн захиргааны төв байгууллага нь энэ хуулийн 6.2-т заасан Зөвлөлийн ажлын албаны үүргийг гүйцэтгэнэ.  **61**.8. Энэ хуулийн 6.2-т заасан Зөвлөл нь эдийн засгийн үйл ажиллагааны чиглэлүүдээр салбарын зөвлөлтэй (цаашид “Салбарын зөвлөл(СЗ)” гэх)байна. Мөн Орон нутагт зөвлөл(“Орон нутгийн зөвлөл (ОНСЗ) гэх”)-тэй байна.  **61**.9. Салбарын болон орон нутгийн зөвлөлийн бүрэлдэхүүн, дүрмийг энэ хуулийн 6.2-т заасан Зөвлөл батална. | Салбарын болон орон нутгийн зөвлөлийг Эдийн засгийн салбар, орон нутагт ажиллах салбарын зөвлөл байхаар 24.7-д тусгасан |
| 8.1.19. мэргэжлийн боловсрол, сургалтын байгууллагад шатлан суралцах болон МБСБ-ын төгсөгч дараагийн шатны боловсролын байгуулагад үргэлжлүүлэн суралцуулах дүйцүүлсэн суралтын журмуудыг мэргэжлийн боловсрол, сургалтын болон болосролын асуудал эрхэлсэн Засгийн газрын гишүүд хамтран батлах; | Төгсөгч дараагийн шатны боловсролын байгуулагад дэвшин суралцахаар 13.5.3-т тусгасан.  Дүйцүүлсэн суралтыг хуулийн төслийн 21.6-д заасан журмаар зохицуулна. |
| 8.1.23. мэргэжлийн боловсрол, сургалтын байгууллагын сургалтын чанар, төгсөгч болон мэргэжлийн чадамж эз-эмшсэн иргэний мэргэшлийн чадамжийг үнэлэх хөндлөн-гийн шалгалт зохион байгуулах, үнэлгээг баримтжуулах, гэрчилгээжүүлэх, мэргэжлийн зэргийн түвшинг баталгаа-жуулах хөнлөнгийн шалгалт зохион байгуулах журмыг батлах; | Хуулийн төсөлд төгсөгч иргэнийг үнэлэх асуудлаар 21.1, 21.2-т тусгасан, 21.6-д журмыг салбарын асуудал эрхэлсэн болон мэргэжлийн боловсрол, сургалтын асуудал эрхэлсэн Засгийн газрын гишүүд хамтран батлахаар томъёолсон. |
| 8.1.29.мэргэжлийн боловсрол, сургалт, сургууль дээрх үйлдвэрлэлийн дадлагад шинэ технологи, шинжлэх ухаан, техникийн ололт, дэвшлийг нэвтрүүлэх ажлыг зохион байгуулах; | Саналыг хүлээн авч томъёолсон. |
| 14.1.Мэргэжлийн боловсрол, сургалтын байгууллага нь “Мэргэжилийн сургалтын стандарт”-д тулгуурлан мэргэ-шил бүрээр боловсруулсан сургалтын хөтөлбөртэй байна. | Саналыг хүлээн авсан ба хуулийн төслийн 8.1-д томъёолсон. |
| 9.2. Мэргэжлийн боловсролын сургалтын агуулга нь ажил, мэргэжлийн үндэсний ангилал, тодорхойлтод тусгагдсан мэргэжлийн ажил, үүргийг хийж гүйцэтгэхэд шаардагдах мэдлэг, чадвар, дадал, туршлагыг онлын сургалт, үйлдвэрлэлийн дадлагатай хослуулан зохион байгуулж суралцагчид эзэмшүүлж, төлөвшүүлэхэд чиглэ-нэ. | Энэ заалтыг БШУЯ-ны саналаар 6.2- заалтыг шинээр томъёолон тусгасан. |
| 9.3. Техникийн боловсролын сургалтын агуулга нь үйлдвэрлэлийн анхан шатны техник, технологийн үйл ажиллагааг удирдах, зохион байгуулах түвшинд шаардлагатай мэргэжлийн мэдлэг, ур чадвар, дадал, туршлага, хөдөлмөрийн болон харилцааны соёлын төлөвшлийг суралцагчид эзэмшүүлэхэд чиглэнэ. | Саналыг хүлээн авч шинээр томъёолсон |
| 12.2.Тэргүүлэх болон дагалдах мэргэжлийн чиглэлээр сургалт, үйлдвэрлэлийн сургууль дундын чадамжийн төв байгуулж болно. | Энэ заалт шинэ хуулийн төсөлд 10.7.1а, 10.7.1.б-т агуулгаараа тусгагдсан ба салбар дундын, сургууль дундын байхыг Чадамжийн төв байгуулах шалгуур үзүүлэлт, үйл ажиллагаанд тавигдах шаардлагад илүү тодорхой тусгагдана. |
| 16.1.3. Мэргэжлийн сургалтын байгууллагын дадлагын багш нь үйлдвэрлэл, технологийн туршлагатай, мэргэж-лийн өндөр зэрэгтэй, сургах зүйн чадамж олгох сургалтад хамрагдсан байна. | Хуулийн төсөлд 13.1.2, 13.1.3- тусгагдсан байгаа ба онол дадлагын багш гэж ялгахгүй зөвхөн мэрэгжлийн багш гэж явна. |
| 17.1 Мэргэжлийн боловсрол, сургалтын байгууллагад суралцагч Боловсролын тухай хуулийн 45.1-д зааснаас гадна дараах эрх, үүрэгттэй:  17.1.2. суралцах хугацаандаа өөрийнхөө аюулгүй ажил-лагаанд нэн түрүүнд анхаарч, сургалт, дадалын ажил-гаанд чин сэтгэлээсээ хандаж, сахилга дэг журамтай байх, | Шинэ хуулийн төслийн 15.4.3-т заасан үйлдвэрлэлийн дадлагын сургалтад тавигдах шаардлага, зохион байгуулах журмыг Үндэсний зөвлөлийн дүгнэлтийг үндэслэн мэргэжлийн боловсрол, сургалтын асуудал эрхэлсэн Засгийн газрын гишүүн баталж мөрдүүлэхээр тусгасан ба энэ суралцагчийн үүрэг хариуцлагыг тодорхой тусгахаар байгаа Мөн 13.7-т үүрэг болгон тусгасан. |
| 18.2.1. сургалтын явцад хөдөлмөрийн аюулгүй байдал, эрүүл ахуйн шаардлагыг хангаж, сахин биелүүлж ажиллах ойлголт, дадлыг суралцагчидад нэн түрүүнд эзэмшүүлсэн байх; | 9.3-т Үйлдвэрлэлийн дадлагыг ажлын байранд зохион байгуулах бөгөөд аж ахуйн нэгж, суралцагч, сургалтын байгууллага гурван талт гэрээ байгуулж хамтарсан хариуцлага хүлээхээр тусгагдсан. |
|  | 20.2.2.ажил олгогч, сургалтын байгууллага болон суралцагч хоорондын хамтын ажиллагаа уялдааг бэхжүүлэх, улам ойр нягт хамтран ажиллахад дэмжлэг үзүүлэх; | Шинэ хуулийн төсөлд 15.2-т тодорхой тусган оруулсан. |
| 5 | Увс аймаг дахь ПК-ийн Нийгмийн түншлэл хариуцсан ажилтан Б.Цэвээнгэрэл | 16.5.3 Хөдөлмөрийн онцлогийг харгалзан мэргэжлийн болон техникийн боловсролын байгууллагын захирал, дэд захиралд ажлын 15, багш, дотуур байрны багш, нийгмийн ажилтан, арга зүйч, сэтгэл зүйч, сургалтын менежерт ажлын 33 өдрийн нэмэгдэл амралт тус тус олгох; | Арга зүйч гээг ерөнхий байдлаар орсон тул бүгд хамаарагдана. |
| - тус заалт дахь АРГА ЗҮЙЧ гэсэн албан тушаалыг дотор нь задалж, ХНХ-ын сайдын 2020 оны 9 сарын 14 -ны өдрийн тушаал, МБСБ-ын жишиг бүтэц дэх албан тушаалын нэршлийн дагуу арга зүйч-багш, нийгмийн түншлэл, үйлдвэрлэлийн сургалтын арга зүйч гэж засварлах саналыг оруулж байна. | Арга зүйч гээг ерөнхий байдлаар орсон тул бүгд хамаарагдана. |
| 6 | Чулуунбат /Хувийн хэвшил/ | Техник мэргэжлийн сургалт үйлдвэрлэлийн төвд суралцаж төгссөн хугацааг ажиилласан жилд тооцно. |  |
| 7 | Налайх МСҮТ-н арга зүйч О.Гибрат | 16.2 Багшид тавигдах шаардлага 16.2.2-т Мэргэжлийн боловсролын Ерөнхий суурь болон мэргэжлийн суурь хичээлийн багш нь /Багш мэргэжилтэй/ , Мэргэшүүлэх хичээлийн багш нь инженер-багш эсхүл үйлдвэрлэлд 3-с доошгүй жил ажилласан туршлагатай, бакалавр болон түүнээс дээш зэрэгтэй, багшлах эрхийн үнэмлэхтэй байна. | Ерөнхий шаардлагад тусгагдсан байгаа. |
| 16.2.3-т Техникийн боловсролын Ерөнхий суурь болон мэргэжлийн суурь хичээлийн багш нь /Багш мэргэжилтэй/ , Мэргэшүүлэх хичээлийн багш нь инженер-багш эсхүл үйлдвэрлэлд 5-с доошгүй жил ажилласан туршлагатай, бакалавр болон түүнээс дээш зэрэгтэй, мэргэжлийн өндөр зэрэгтэй, багшлах эрхийн үнэмлэхтэй байна. | Хүлээн авах боломжгүй |
| 16.5.6-д тасралтгүй ажилласан 3 жил тутамд 1 удаа 6 сарын үндсэн цалинтай нь тэнцэх хэмцээний мөнгөн тэтгэмжийг ажиллаж байгаа байгууллагаас олгоно. 3 жилд 1 удаа гэж санал оруулж байгаа гол шалтгаан нь 16.2.3-т шинээр орж байгаа ажилтнууд урд нь тэтгэмж авч байгаагүй болно. Хөдөө орон нутгийн МБСБ-н ажилтнууд боловсролын хуулиараа авч байсан байх. Миний бие 10 жил МБС-т ажилласан боловч Боловсролын тухай хууль, МБС-н тухай хуулиар ч тэтгэмжинд хамрагдаж байгаагүй. 1 салбарын ажилчдыг цалин хөлс тэтгэмжээр нь ялгаварлах нь буруу гэж бодож байна. | 5 жилийн тэтгэмж бол багш албан тушаалын хүнийг тогтвор суурьшилтай ажиллуулахад чиглэсэн дэмжлэг болно. Салбарын ажилтныг цалин хөлс тэтгэмуээр ялгаагүй ижил олгож байгаа. |
| 8 | Ч.Анхаа /МСҮТ/ | МБ-н тухай хуулийн 11.3 –д Мэргэжлийн боловсрол,сургалт нь өдрийн,оройн,хосмог,хөдөлмөр эрхлэлтийн зэрэг хэлбэртэй байж болно гэж заасан байдаг. | Хүлээн авах боломжгүй |
| Хувийн хэвшлийн сургуулиудад , дотуур байртай тохиолдолд дотуур байрны тогтмол зардалд хамруулах | хуульд туссан |
| Мөн хувьсах зардлийг мэргэжлийн онцлог материал зарцуулалтаас хамаарч өөр өөр байхаар тусгах. | хуульд туссан |
| Багш нарын хувьд ч хувийн хэвшил гэлгүй ажилласан жилийн тэтгэлэгт оруулах. | Эдийн засгийн боломжгүй гэж Сангийн яамнаас зөвшөөрөхгүй. |
| МБС-н агуулагын шинэ бодлогыг хэрэгжүүлэх зохицуулалтанд, сургалтын байгууллагын ангилалд (1 жилийн сургалттай МСҮТөвийн) суралцагч нараас авьяас сонирхол тухайн мэргэжлийн ур чадвар цаашид мэргэжилдээ мэргэших хүсэлтийг үндэслэн сонгон шалгаруулж мэргэжлээрээ үргэлжлүүлэн сурах, сургалт-үйлдвэрлэлийн хосмог хэлбэрийг зааж өгөх, энэ нь өөр сургуулийн суралцагч нар ч суралцах боломжтой байхаар , эсвэл 3-5 жилийн туршилтын хугацаа заан нэмэлт заалт оруулах саналтай байна. Энэ хосмог сургалтаар суралцаж мэргэжил эзэмшсэн суралцагч нар нь төгсөхдөө тухайн мэргэжлийн 5-6 р зэргийн ур чадвар эзэмшсэн байна. | Хүчин төгөлдөр хууль болон шинэчилсэн хуулиар хориглоогүй нээлттэй. |
| 9 | Ууганцэцэг Мягмар /МСҮТ/ | 16.5.6 дээр нэр дурдсан албан тушаалтанд багш нарын адил 5 жилд 10 сарын цалинтай тэнцэх урамшуулал, эсвэл 3 жилд 6 сарын үндсэн цалинтай тэнцэх урамшуулал олгох, | 5 жилийн тэтгэмж бол багш албан тушаалын хүнийг тогтвор суурьшилтай ажиллуулахад чиглэсэн дэмжлэг тул 3 жил болгох боломжгүй. |
| 16.5.3 дээр Нэмэгдэл амралтын хугацаа эдлэх нэр бүхий албан тушаалд Нийгмийн түншлэл, үйлдвэрлэлийн дадлага хариуцсан арга зүйч гэж оруулах. | арга зүйч гээг ерөнхий байдлаар орсон тул бүгд хамаарагдана. |
| 10 | Дорноговь аймаг дахь Төмөр замын МСҮТ | 16.5.5 Багш тасралтгүй ажилласан 5 жил тутамд нэг удаа 10 сарын үндсэн цалинтай тэнцэх мөнгөн тэтгэмжийг төрийн болон хувийн хэвшил гэж ялгалгүй олгодог байх | Эдийн засгийн боломжгүй гэж Сангийн яамнаас зөвшөөрөхгүй. |
| Мөн Дотуур байрны тогтмол зардлыг хувийн хэвшлийн мэргэжлийн сургалтын байгууллагуудад олгодог байх. |  |
| 11 | МСҮТ-ийн арга зүйч нарын төлөөлөл | Төслийн 16.5.6 заалтад тусгасан аргазүйч багш нэршил солигдсонтой холбоотой мөн төслийн 16.5.5 заалтад заасны дагуу мөнгөн тэтгэмжийг багштай адилтган 10 сартай тэнцэх хэмжээний гэж тусгах саналыг хүргүүлж байна. | Саналыг хүлээн авах боломжгүй. |
| 12 | МАЙН ТЕХ МСҮТ | 1. 14.6.2.мэргэжлийн боловсролын сургалтын байгууллага нь мэргэжлийн сургалт-үйлдвэрлэлийн төв байна. Мэргэжлийн сургалт, үйлдвэрлэлийн төв нь харьяалалдаа сургалтын төвтэй байж болно; | Тусгай зөвшөөрөлтай сургалтын байгууллагад түр сургалтын зөвшөөрөл давхардуулан олгохгүй бх саналыг ХЭДТХд тусгуулахаар санал өгсөн.Саналыг хүлээн авсан. |
| Мэргэжлийн боловсрол, сургалтын байгууллага нь тусгай зөвшөөрлийн дагуу сургалтын үйл ажиллагаа явуулж байгаа учраас дахин сургалтын төвийн эрх авалгүйгээр мэргэжлийн сургалт явуулж байх |
| 2. 16.5.5.энэ хуулийн 16.2.2. болон 16.2.3.-т заасан байгууллагын багш нь Боловсролын тухай хуулийн 43.1.-д заасан баталгаагаар хангагдахаас гадна сургалтын байгууллагад тасралтгүй ажилласан таван жил тутамд нэг удаа арван сарын үндсэн цалинтай тэнцэх хэмжээний мөнгөн тэтгэмжийг ажиллаж байгаа байгууллагаас олгоно | Багш ажилтанд олгох урамшуулалыг байгууллага өөрөө шийдэх шаардлагатай. |
| 16.5.5.энэ хуулийн 16.2.2. болон 16.2.3.-т заасан байгууллагын багш нь Боловсролын тухай хуулийн 43.1.-д заасан баталгаагаар хангагдахаас гадна сургалтын байгууллагад тасралтгүй ажилласан таван жил тутамд нэг удаа арван сарын үндсэн цалинтай тэнцэх хэмжээний мөнгөн тэтгэмжийг мэргэжлийн боловсрол, сургалтын асуудал эрхэлсэн төрийн захиргааны төв байгууллага олгоно |
| 3. 16.5.6. энэ хуулийн 16.2.2. болон 16.2.3.-т заасан байгууллагын захирал, сургалтын менежер, арга зүйч-багш, нийгмийн ажилтан, дотуур байрын багш, номын санч, хүний нөөцийн болон нийгмийн түншлэл, үйлдвэрлэлийн сургалт хариуцсан арга зүйч, дотоод чанарын баталгаажилт, статистик хариуцсан ажилтан, эмч болон бүс хариуцсан арга зүйн албаны менежер, арга зүйчид тасралтгүй ажилласан таван жил тутамд нэг удаа зургаан сарын үндсэн цалинтай нь тэнцэх хэмжээний мөнгөн тэтгэмжийг ажиллаж байгаа байгууллагаас олгоно. | Боломжгүй |
| 16.5.6. энэ хуулийн 16.2.2. болон 16.2.3.-т заасан байгууллагын захирал, сургалтын менежер, арга зүйч-багш, нийгмийн ажилтан, дотуур байрын багш, номын санч, хүний нөөцийн болон нийгмийн түншлэл, үйлдвэрлэлийн сургалт хариуцсан арга зүйч, дотоод чанарын баталгаажилт, статистик хариуцсан ажилтан, эмч болон бүс хариуцсан арга зүйн албаны менежер, арга зүйчид тасралтгүй ажилласан таван жил тутамд нэг удаа зургаан сарын үндсэн цалинтай нь тэнцэх хэмжээний мөнгөн тэтгэмжийг мэргэжлийн боловсрол, сургалтын асуудал эрхэлсэн төрийн захиргааны төв байгууллага олгоно |
| 28.1.1. Төрийн өмчийн мэргэжлийн болон техникийн боловсролын сургалтын байгууллагын тогтмол зардал, түүнчлэн сурагчийн дотуур байрны нийт зардал; | Саналыг хүлээн авч тусгасан. |
| Өмчийн хэлбэр харгалзахгүйгээр сургалтын байгууллагын тогтмол зардал, түүнчлэн сурагчийн дотуур байрны нийт зардал; |
| Нэг ажлаар давхцуулан хийдэг бичиг цаасны ажил багасч тусгай зөвшөөрлийн хураамж давхцахгүй |
| Өмчийн хэлбэр харгалзахгүй дэмжих бодлого хэрэгжих |
| 13 | Тосонцэнгэл суман дахь МСҮТ-ийн хамт олон | Мэргэжлийн боловсрол, сургалтын тухай хуулийн төслийн 16.2.2. "мэргэжлийн боловсролын багш нь бакалавр түүнээс дээш зэрэгтэй эсхүл үйлдвэрлэлд ажилласан туршлагатай, багшлах эрхийн үнэмлэхтэй байна." гэсэн заалтын ЭСХҮЛ гэдэг үгийг хасаж "16.2.2. "мэргэжлийн боловсролын багш нь бакалавр түүнээс дээш зэрэгтэй, үйлдвэрлэлд ажилласан туршлагатай, багшлах эрхийн үнэмлэхтэй байна." гэж оруулбал 16.2.3 дах заалтийн адил багшид тавигдах шаардлагын утга ойлгомжтой. Манай сургуульд бакалаврын зэрэгтэй багш багшлах эрхийн сургалтын даалгавараа гүйцэтгэж чадахгүй багшлах эрхийн үнэмлэх авч чадахгүйн улмаас ажлаас чөлөөлсөн гэтэл шүүх дээр заргалдаад ШҮҮХ танайх хуулийндаа "бакалавр түүнээс дээш зэрэгтэй бол багшлах эрхийн үнэмлэхгүй байсан ч ажиллаж болно гэсэн утгатай" заасан байна гээд шийдвэрлэсэн. Тийм болохоор энэ заалтын дахин харах санал гаргаж байна. | Багшлах эрхийн үнэмлэхтэй байхыг хуульд тусгасан байгаа. |
| 2. Хуулийн төслийн 16.5.6. дах заалтад "Нийгмийн түншлэл, үйлдвэрлэлийн сургалт хариуцсан арга зүйч" гэж орсон байгааг ХАРИУЦСАН гэдэг үгийг залруулах нь зөв байх гэсэн санал байна. ХНХС-ын 2020 оны А/180 дугаар тушаалд "Нийгмийн түншлэл, үйлдвэрлэлийн сургалтын арга зүйч"-ийн албан тушаалын тодорхойлолт гэж баталсан байгаа. Мөн албан тушаалын зэрэглэл нь ТҮМБ. Мөн ЗГ-ын 2019 оны 25 дугаар тогтоолын 3 дугаар хавсралтад МБСБ-ын сургалтын арга зүйч ТҮМБ зэрэглэлээр цалинжина. гэж заасан. Иймд "Нийгмийн түншлэл, үйлдвэрлэлийн сургалтын арга зүйч" гэж залруулах санал байна. | Албан тушаалын нэр хуульд хамааралгүй санал байна.2019 оны Засгийн газрын тогтоол жишиг учраас арга зүйчийг дүйцүүлэн тооцсон болно. |
| 3. Хуулийн төслийн 16.5.6. дах заалтад байгаа албан тушаалууд дээр нэмэгдээд ХАБЭА ХАРИУЦСАН АЖИЛТАН орох нь зөв болов уу. гэсэн санал байна. Энэ албан тушаал нь бага, дунд, дээд боловсролын байгууллагад байдаггүй манай МБСБ-д байдаг онцлог албан тушаал. Онол, дадалгын харицаа ТБ-д 50:50, МБ-д 30:70 байхаар уян хатан тогтооно гэж заасан байдаг. Сургууль дээрх дадлага, үйлдвэрлэл дээрх дадлагын маш чухал хэсэг бол ХАБЭА-н орчин түүнийг бүрдүүлж, мэргэжил, арга зүйгээр хангаж суралцагч, багш, ажил олгогчийг болзошгүй эрсдэлээс сэргийлж байгаа хүн бол ХАБЭА-н ажилтан. Иймд бусад албан хаагчдын адил нийгмийн баталгаагаар хангагдах нь зүй ёсны хэрэг гэж бодож саналаа хүргүүлж байна. | ХАБЭА нь тусгай хуулиар зохицуулагддаг албан тушаал болно. Боловсролын байгууллагын хамаарах албан тушаал биш бүх салбарт байдаг нийтлэг албан тушаал болно. |
| 14 | ТТПК-ийн хамт олон | Хамт олны саналаа тус хуулийн төслийг дэмжиж байгааг илэрхийлж байна. | Саналыг хүлээн авч тусгасан. |
| 28.1.1.төрийн өмчийн мэргэжлийн болон техникийн боловсролын сургалтын байгууллагын тогтмол зардал, түүнчлэн суралцагчийн дотуур байрын нийт зардал;  Саналд оруулах үндэслэл: Өмчийн хэлбэр заасан тул дотуур байрын суралцагчийн зардлыг хувийн өмчийн сургуульд олгохгүй байна. Өмчийн хэлбэр үл харгалзан олон улс, үндэсний түвшинд чанараа баталгаажуулсан сургуулиудад өгөх заалт оруулах |

---o0o---